永阳王陈伯智,字策之,世祖陈蒨第十二子也。少敦厚,有器局,博涉经史。太建中,立为永阳王。寻为侍中,加明威将军,置佐史。寻加散骑常侍,累迁尚书左仆射,出为使持节、都督东扬、丰二州诸军事、平东将军,领会稽内史。至德二年,入为侍中、翊左将军,加特进。祯明三年入关。隋大业中,为岐州司马,迁国子司业。